Nový začiatok (Mafstory)

Nový začiatok je názov piatej časti siedmej série slovenského seriálu Mafstory.

Príbeh

Aliho autorita v rodine je po niekoľkých týždňoch  šetrenia po nevydarenom obchode s paradajkami výrazne naštrbená. Ali požiadal Milanka, aby mu nalial whisky. Tá sa však minula, podobne ako aj obyčajná voda, pre ktorú treba ísť do záhrady na pumpičku. Keď mal Milan ísť po ňu, odpovedal: „Ale mne sa nechce.“ Do pracovne vchádza Pipina, hľadá slnečné okuliare, ktoré musí vždy hľadať odkedy má iba troje. Chystá sa ísť von s kamošmi. Ali jej to rázne zakazuje, ale ona rozkazy neprijíma od človeka, ktorý ju nedokáže uživiť, a odchádza. Milanka poveruje tajným sledovaním Pipiny. Ali mu neplatí už niekoľko týždňov, a tak radí Alimu, aby ju sledoval sám, keď mu na tom tak záleží. Banán započul ako Ali kričí, ten ho posiela ihneď za Pipinou, ale aj on má problémy s výplatou.

Teta Márgit štrikuje a spomína na staré časy, keď mala dvadsať rokov a s Gejza bácsim boli chudobní, ale šťastní. Béla pije meltu a Pipina chce dívať telku. Tvrdé limity na energie spôsobili, že televíziu môžu sledovať iba od ôsmej do deviatej. Je aj hladná, ale opäť má smolu - najbližšie jedlo je o štyri hodiny a Prco zjedol aj ľad z výparníka. Milan si zrazu grgol a Pipina ho začína zisťovať od čoho to bolo. Naposledy jedli pred šiestimi hodinami, takže musel niekde byť. Tvrdí, že to bolo od hladu, ale nikto mu neverí. Pipina už týždeň nepočula ako mu škvŕka v bruchu. Béla navrhuje, že mu rozpára brucho a ony sa pozrú, či jedol, alebo nie.

Banán s Bélom a Prcom sú v obývačke. Ali prichádza a vidí ako sledujú telku. Vraj iba prepínajú. Všimol si aj neporiadok na stole. Béla sa ho pýta, či čaká návštevu. A aj si odpovedal: nikto k nim nechodí, každý sa na nich vykašľal a meno Molnár sa stalo nadávkou pre chudákov. Vrcholom bol príchod opitej Pipiny. S hnevom priznáva, že rodina momentálne žije v nepohode, ale najväčší problém vidí v tom, že prestali dôverovať jeho autorite. Pripomínajú mu, že chodili na brigády, Banán bol sám na banku, robil béčkového mafiána, robili taxikárov, predajcov v autobazáre, Pipina aj veci, ktoré by nemala. Ali im nesľuboval, že to bude ľahké obdobie. Takéto vysvetlenie od hlavy rodiny Pipine nestačí. Ali neváha a post prenecháva pani Krasňanskej. Novú šéfku odmieta poslúchať Béla. Miesto šéfa teda prideľuje Ali jemu, ale on nechce byť. Tak zostal iba Banán. Navrhuje zlikvidovať konkurenčnú rodinu Šoóšovcov. Ali mu tlieska a skláňa sa, ironicky popisuje vojnu. Oni to pochopia a čakajú na príkazy. Ali si vyhradzuje podmienku: budú ho počúvať a poslúchať a bude  autorita nemenná a neochvejná. Na večer zvoláva poradu. Vtom ale vchádza do domu Milanko v župane, s uterákom na hlave a s jedlom v miske. Priznáva, že bol u Katky, pretože nedokáže žiť v špine. Ali mu konfiškuje obed a ostatní odchádzajú ku Katke.

Ali prichádza do pracovne za ostatnými v župane. Pripravil akčný plán ako sa dostať z tejto situácie. Základom je očistiť mafiánske meno Molnár a vrátiť ho do hry, o čo sa snažia už mesiac. Problém vidí v tom, že sa nevenujú tomu, čo im ide najlepšie. Musia sa vrátiť na začiatok a vyšliapať si cestu „od piky“. Tým má na mysli začať robiť to, čím začínali pred desiatimi rokmi. Pipina sa už k tyči vrátiť nemôže, a tak bude robiť spoločníčku bohatým klientom. Milan pred dvadsiatimi rokmi pracoval v stánku na kúpalisku. Bude teda predávať langoše a cukrovú vatu. Večer tržbu ukradne. Béla na začiatku zarábal 150 tisíc testovaním liekov - antihistaminiká, analgetiká, nootropiká. Bélu do toho nútiť nebudú. Banán kradol všetko čo nebolo pridrôtované alebo prizvárané a vymyslel tzv. „výstupné z jedálne“. Ali falšoval dokumenty.

Márgit sa dozvedá o nových plánoch: Milanko si vybavil prácu na kúpalisku, Béla nastúpi do nemocnica na testy a Pipina bude robiť spoločníčku starším bohatým pánom. Pýta sa na jej Sósa, ale nesúhlasí, aby vyberal výstupné. Naposledy ho zavreli za to do detského domova. Milanko prichádza rozhorčený, sťažovala sa mu Katka, že zanechávajú v kúpeľni spúšť. Bélovi sa vyšmykla sprcha z ruky, zľakol sa prúdu, utiekol a zamkol kúpeľňu na sedem hodín. Pipina necháva mokré uteráky na zemi, vraj tak sa to robí v hoteloch. Prco po sebe nespláchol, ale vrcholom boli zmiznuté tradičné moslimské šľapky z Tuniska, ktoré má obuté Márgit, pretože jej bolo zima na nohy. Milanko Katke celý čas hovorí, že sa im iba pokazil bojler, že nemajú problémy. Teraz ale nemá ani peniaze, aby ju pozval na výročie na večeru. Z práce nebude nič, stánok na kúpalisku vlastní stále ten istý človek, ktorému v minulosti ukradol celú tržbu. Vypustil na neho psov, tak sa schoval v bazéne. Márgit navrhuje, aby ju pozval do domu, oni pripravia všetko tak, aby si nič nevšimla.

Ali nemôže falšovať občianske preukazy, pretože sú na nich biometrické údaje, preto falšuje lístky na koncerty a iné podujatia. Banán prepracoval kradnutie bicyklov na kradnutie áut. S Prcom stopovali, zastavilo auto, ale 150 kilový majiteľ bol na nich veľa. Zastavilo druhé auto, Banán sa hneď do neho pustil, päste, škrtil, škriabal, trhala, ale bol to jeho obľúbený bratranec. Zastavila dodávka, staršieho pána Prco priviazal k stromu. Defekt Banán rýchlo opravil a šli ďalej. Ukradki auto pre invalidov bez benzínu. Takže neukradli nič. Poslednou šancou je výstupné. Ali ich posiela do školskej družiny.

Koná sa porada u Márgit v posilňovni. Chýba Banán, ktorý lúpi, a Pipina, ktorá je na stretnutí s bývalým starostom. Nastáva sumarizácia. Milanka naháňa dva dni pes z kúpaliska, preto nemôže vyjsť z domu. Márgit ho upokojuje, že už nie je na ulici, ale že vzala psíka do záhrady. Bélovi testy nerobia dobre, testoval šampón proti lupinám, ale zasnežil celé laboratórium. Natreli ho masťou, ale zarástlo mu tretie oko. Situáciu zachraňuje situáciu. Od bookmakera kúpil 150 lístkov na koncert Michaela Jacksona za 2 €, skutočná cena bola 200 €.

Čas večere sa blíži. Ali dáva príkaz na zapnutie plazmy. Katka dostala od Milanka gerberu a Márgit pripravila špecialitu - záhorácke sushi z drahej kápusty. Na stole je aj belgický „boňboň“, chipsy s kaviárovým dipom a „Šampaňské“ Tallinn 2007. Katke sa ich správanie zdá veľmi podozrivé. Béla ju upokojuje, ale vtom prichádza Pipna a nadáva Alimu akého pasáka jej dohodil, nevytiahla z neho ani korunu. Katka pochopila že sú na tom zle: Márgit uvarila kapustný list plnený nedovarenou ryžou, chipsy kúpila ona v Hainburgu, dip, do ktorého si ich Béla namáča je jej pleťová maska z kvasenej rašeliny, bonboniera bol dar od kolegov, keď obhajovala doktorát a šampanské je spomienka na konferenciu v Tallinne. Milan ukradol kvet od Fazekašovej. Katku netrápi, že jej ukradli veci, ale to, že jej Milan celý čas nič nepovedal a že sa chodil k nej sprchovať iba on. Ale naďalej môžu sa chodiť k nej osprchovať, okrem Milana. A Pipina jej má doniesť potvrdenie od gynekológa, aby nič nechytila.

Pipina bola s dedulom na diskotéke, on dostal infarkt, a tak zostala bez peňazí. Prichádza Banán so správou príchodu novej doby. Chceli robiť výstupné, ale nikto im nechcel zaplatiť. Odpočíval s Prcom na lavičke pri kostole, ale keď ľudia vychádzali von, začali im dávať peniaze. Vyzbierali 200 €. Milan to prepočítal, v obálke je 5 000 eur. To preto, lebo od trafikantov začal vyberať výpalné. Po mesiaci sa konečne poriadne najedia.

Iné projekty 

Epizódy seriálu Mafstory